Marine Le Pen

Si Marion Anne Perrine "Marine" Le Pen (; namundag 5 Agosto 1968), minsan nasasambit sa saiyang halipot na bansag, MLP, sarong abogadang Pranses asin politiko na Presidente kan National Rally (dati apod National Front) poon pa kan 2011. siya myembro kan Asamblea Nasyonal para sa Ika-11ng distrito kan Pas-de-Calais poon pa kan 2017.

Siya an pinakangohod na aki kan si dating lider sa partido na si Jean-Marie Le Pen maku-ina kan si dating FN MP Marion Maréchal. Si Le Pen nagbali sa FN kan 1986. Siya naelihir konsyal na rehiyonal sa Nord-Pas-de-Calais (1998–2004; 2010–2015), Île-de-France (2004–2010) asin Hauts-de-France (2015–2021), sarong Myembro nin Parlamento Europa (2004–2017), asin manta pa man na konehal munisipyo sa Hénin-Beaumont (2008–2011). Nakamit niya an liderato kan FN kan 2011, bitbit an 67.6% kan boto, nadaog siring si Bruno Gollnisch asin sinundan niya an saiyang ama na iyo an presidente kaining partido poon pa kan natugdas niya ini kan 1972. Kan 2012, siya naghugpa ikatolo sa eleksyon presidensyal bitbit an 17.9% kan boto, nangaporet ki François Hollande asin ki  Nicolas Sarkozy. Siya nagbungsod nin ikaduwang pagngata' para sa kandidatura nin pagkapresidente sa 2017 na eleksyon. Siya naghugpa ikaduwang lugar sa enot na hurnada kan eleksyon bitbit an 21.3% kan boto, kahampang si Emmanuel Macron kan partido sentrista En Marche! sa ikaduwang hurnada nin borotohan. Kan 7 Mayo 2017, siya nagpahunod na pakaresibi kan mga 33.9% kan boto sa ikaduwang hurnada. Kan 2020, siya nagpabalangibog kan saiyang ikatolong kandidatura sa pagkapresidente sa nagdadangadang na 2022 na eleksyon.

Toltolan

Mga babaeng Pranses na politiko